“แบงก์ชาติอินโด” ขึ้นดอกเบี้ย 0.5% สกัดเงินเฟ้อ
“แบงก์ชาติอินโด” ประกาศขึ้นดอกเบี้ยอีก 0.5% เพื่อสกัดกั้นเงินเฟ้อและยับยั้งการอ่อนค่าลงของเงินรูเปียห์ ขณะที่นักเศรษฐศาสตร์ 11 คนคาดว่า BI จะปรับขึ้นอัตราดอกเบี้ย 0.25% และ 1 คนคาดว่า BI จะปรับขึ้นดอกเบี้ย 0.75%
“แบงก์ชาติอินโด” ประกาศขึ้นดอกเบี้ยอีก 0.5% เพื่อสกัดกั้นเงินเฟ้อและยับยั้งการอ่อนค่าลงของเงินรูเปียห์ ขณะที่นักเศรษฐศาสตร์ 11 คนคาดว่า BI จะปรับขึ้นอัตราดอกเบี้ย 0.25% และ 1 คนคาดว่า BI จะปรับขึ้นดอกเบี้ย 0.75%
20 ต.ค. 2565

ธนาคารกลางอินโดนีเซีย (BI) ประกาศปรับขึ้นดอกเบี้ยอีก 0.50% เพื่อสกัดกั้นเงินเฟ้อและยับยั้งการอ่อนค่าลงของเงินรูเปียห์
ทั้งนี้ BI มีมติปรับขึ้นอัตราดอกเบี้ยซื้อคืนพันธบัตรโดยมีสัญญาขายคืน (reverse repurchase rate) ระยะเวลา 7 วันอีก 0.50% สู่ระดับ 4.75% ในวันนี้ (20 ต.ค.65) ซึ่งสอดคล้องกับการคาดการณ์ของนักเศรษฐศาสตร์ 19 จาก 31 คนในผลสำรวจของสำนักข่าวบลูมเบิร์ก ขณะที่นักเศรษฐศาสตร์ 11 คนคาดว่า BI จะปรับขึ้นอัตราดอกเบี้ย 0.25% และ 1 คนคาดว่า BI จะปรับขึ้นดอกเบี้ย 0.75%
โดย นายเพอร์รี วาร์จิโย ผู้ว่าการของ BI ระบุว่า การตัดสินใจในครั้งนี้เป็นไปเพื่อลดการคาดการณ์เงินเฟ้อล่วงหน้าซึ่งอยู่ในระดับสูงเกินไป โดย BI ตั้งเป้าที่จะลดอัตราเงินเฟ้อพื้นฐานให้อยู่ในกรอบเป้าหมายของธนาคารที่ 2-4% ในช่วงครึ่งปีแรกของปีหน้า เมื่อเทียบกับในช่วงไตรมาสที่ 3/65 ที่ผ่านมานี้
สำนักข่าวบลูมเบิร์กรายงานว่า เงินรูเปียห์อ่อนค่าลง 0.5% สู่ระดับ 15,5568 รูเปียห์ต่อดอลลาร์หลัง BI ประกาศขึ้นดอกเบี้ย ซึ่งนับเป็นครั้งแรกที่ผู้กำหนดนโยบายปรับขึ้นอัตราดอกเบี้ย 3 เดือนติดต่อกันนับตั้งแต่มีการปรับอัตราดอกเบี้ยนโยบายในปี 2559